གཟའ་འཁོར་སྔོན་མར།རྒྱ་ནག་རྒྱལ་ཁབ་གསར་འགྱུར་འགྲེམས་སྤེལ་ཀུན་ཁྱབ་རླུང་འཕྲིན་ལས་ཁང་དང་བཟོ་ལས་དང་བརྡ་འཕྲིན་ལྷན་ཁང་གཉིས་མཉམ་འབྲེལ་ངང་སྤེལ་བའི་གནས་ཚུལ་ནང་།ད་ལོའི་སྤྱི་ཟླ༣ཚེས༡༠ནས་བཟུང་།༼དྲྭ་རྒྱ་འགྲེམས་སྤེལ་ཞབས་ཞུ་དོ་དམ་སྒྲིག་སྲོལ༽ཞེས་པའི་ཁྲིམས་ལུགས་ཤིག་དངོས་སུ་ལག་ལེན་དུ་བསྟར་རྒྱུ་ཡིན་པ་རེད།སྒྲིག་སྲོལ་གསར་བ་དེ་ནི་རྒྱ་ནག་གཞུང་གིས་གོམ་གང་མདུན་སྤོས་ཀྱིས་ནུབ་ཕྱོགས་ཀྱི་ཤུགས་རྐྱེན་ཇེ་ཞན་དུ་གཏོང་ཐབས་ཤིག་ལ་མི་རྣམས་པས་ངོས་འཛིན་བྱས་ཡོད།སྔོན་ཆད་རྒྱ་ནག་གཞུང་གིས་ཕྱིའི་རྒྱལ་ཁབ་ཀྱི་དྲྭ་ཚུགས་མང་པོ་བཙན་དབང་གིས་སྒྲུབ་འགོག་ནག་སུབས་གཏོང་གི་ཡོད་ལ།རྒྱ་ནག་རང་གི་དྲྭ་ཚུགས་མང་པོར་དུས་རྒྱུན་དུ་བཏང་འཛིན་ནན་མོ་བྱས་ཡོད་པ་རེད།